舊街場白咖啡

舊街場白咖啡係馬來西亞一間咖啡店餐飲連鎖店、亦係當地家傳戶曉嘅即溶飲料產品品牌，公司總部喺馬來西亞霹靂州怡保。舊街場白咖啡建於1999年，生產多種即溶飲品產品。另外，仲喺馬來西亞同其他地區，包括新加坡同中國開設237間咖啡店。舊街場旗下即溶飲品已出口至十幾個國家。

2011年7月13號，公司喺吉隆坡交易所上市，招股價為1.25馬幣，發行股份為96,394,000股普通股，集資額為1.2億馬幣。

2017年12月11號，億滋國際旗下聯營公司總部喺荷蘭嘅JDE亞洲以每股3.18令吉，斥資14.7億令吉收購舊街場股份有限公司。

業務

馬來西亞
喺2013年，舊街場白咖啡喺馬來西亞擁有200間商店，係呢個集團喺7年內達到嘅成果。

新加坡
截至2015年，新加坡有10間舊街場白咖啡店。

印尼
舊街場白咖啡喺印尼爪哇同巴厘等地區擁有16間分店，計劃緊喺五年內將佢擁有嘅分店數量增加兩倍。

澳洲
舊街場白咖啡計劃喺10年內喺澳洲開設40間分店。2015年8月，澳洲第一間舊街場白咖啡商店喺墨爾本Elizabeth St開業，但係之後喺2017年笠咗。

中國	
截至2015年，舊街場白咖啡喺中國大陸設有咖啡店。

擴充業務
公司有意擴充業務到越南、南韓 同埋孟加拉。

獎項同認可

馬來西亞公司
連鎖公司
食肆
咖啡